ಟೀಮ್ ಇಂಡಿಯಾ ಉಪನಾಯಕ ಅಜಿಂಕ್ಯಾ ರಹಾನೆ ಮೇಲೆ ಹೆಚ್ಚಿದ ಒತ್ತಡ..! ವಿಶ್ವ ಟೆಸ್ಟ್ ಚಾಂಪಿಯನ್ಶಿಪ್ಗೆ, ಜಸ್ಟ್ 17 ದಿನ ಮಾತ್ರವೇ ಬಾಕಿಯಿದೆ. 3 ವರ್ಷಗಳ ಈ ಹೋರಾಟದಲ್ಲಿ ವಿಶ್ವ ಟೆಸ್ಟ್ ಚಾಂಪಿಯನ್ಶಿಪ್ ಪಟ್ಟ ಯಾರಿಗೆ ಎಂಬ ಕುತೂಹಲ ಅಭಿಮಾನಿಗಳಲ್ಲಿ ಮನೆಮಾಡಿದೆ. ಇತ್ತ ಉಭಯ ತಂಡಗಳು ಚೊಚ್ಚಲ ವಿಶ್ವ ಟೆಸ್ಟ್ ಚಾಂಪಿಯನ್ ಶಿಪ್ ತನ್ನದಾಗಿಸಿಕೊಳ್ಳೊಕೆ, ತೆರೆ ಹಿಂದೆ ಇನ್ನಿಲ್ಲದ ಕಸರತ್ತನ್ನೇ ಮಾಡ್ತಿವೆ. ಅದ್ರಲ್ಲೂ ಟೆಸ್ಟ್ ಕ್ರಿಕೆಟ್ನ ಅಧಿಪತಿ ಟೀಮ್ ಇಂಡಿಯಾ, ಟ್ರೋಫಿ ಮೇಲೆ ಕಣ್ಣಿಟ್ಟಿದೆ. ಆದ್ರೆ ಕೊಹ್ಲಿ ಬಾಯ್ಸ್ ಲೆಕ್ಕಾಚಾರದಲ್ಲಿ ಪಾಸ್ ಆಗ್ಬೇಕಾದ್ರೆ ಇಂಗ್ಲೆಂಡ್ನಲ್ಲಿ ನಡೆಯೋ ಫೈನಲ್ ಫೈಟ್ನಲ್ಲಿ ಉಪ ನಾಯಕ ಮಿಂಚಬೇಕಿದೆ. ಯೆಸ್..! ಟೀಮ್ ಇಂಡಿಯಾದ ಕ್ಲಾಸ್ ಪ್ಲೇಯರ್ ಮಧ್ಯಮ ಕ್ರಮಾಂಕದ ಆಧಾರ ಸ್ಥಂಭ.. ಟೆಸ್ಟ್ ತಂಡದ ಮ್ಯಾಚ್ ವಿನ್ನರ್ ಆಗಿರುವ ಅಜಿಂಕ್ಯಾ ರಹಾನೆ ಇಲ್ಲಿ ಮುಖ್ಯಪಾತ್ರ ವಹಿಸಬೇಕಿದೆ. ವಿಶ್ವ ಟೆಸ್ಟ್ ಚಾಂಪಿಯನ್ಶಿಪ್ ಟ್ರೋಫಿಯಲ್ಲಿ ಲೀಡಿಂಗ್ ರನ್ ಸ್ಕೋರರ್ ಆಗಿರೋ ರಹಾನೆ, ಗರಿಷ್ಠ ರನ್ ಗಳಿಸಿದ ಆಟಗಾರರ ಪಟ್ಟಿಯಲ್ಲಿ 5ನೇ ಸ್ಥಾನದಲ್ಲಿದ್ದಾರೆ. ಹೀಗಾಗಿ ಇಂಗ್ಲೆಂಡ್ ಪ್ರವಾಸದಲ್ಲಿ ರಹಾನೆ ಪಾತ್ರ ಎಷ್ಟು ಮುಖ್ಯ ಅನ್ನೋದು ಅವ್ರ ಸ್ಟ್ಯಾಟ್ಸ್ ನೋಡಿದ್ರೇನೆ ಗೊತ್ತಾಗುತ್ತದೆ. WTCನಲ್ಲಿ ರಹಾನೆ ಪ್ರದರ್ಶನ ಪಂದ್ಯ 17 ರನ್ 1095 ಶತಕ 03 ಮೇಲಿನ ಈ ಅಂಕಿಅಂಶಗಳೇ ರಹಾನೆ ಟೀಮ್ ಇಂಡಿಯಾದ ಬಲ ಅನ್ನೋದನ್ನ ಸಾರಿಸಾರಿ ಹೇಳುತ್ತವೆ. ಆದ್ರೀಗ ಇದೇ ಉಪ ನಾಯಕ, ತಂಡಕ್ಕೆ ಮುಳುವಾಗೋ ಸಾಧ್ಯತೆ ದಟ್ಟವಾಗಿದೆ. ಅದಕ್ಕೆ ಕಾರಣ ಕಳೆದೆರೆಡು ಸರಣಿಗಳಲ್ಲಿ ರಹಾನೆ ಪ್ರದರ್ಶನ..! ಆಸಿಸ್, ಇಂಗ್ಲೆಂಡ್ ಸರಣಿಯಲ್ಲಿ ಉಪನಾಯಕನ ವೈಫಲ್ಯ..! ಸ್ಥಿರ ಬ್ಯಾಟಿಂಗ್ ಪ್ರದರ್ಶನಕ್ಕೆ ಮುಂಬೈಕರ್ ಪರದಾಟ..! ಆಸ್ಟ್ರೇಲಿಯಾ ಪ್ರವಾಸದಲ್ಲಿ ಹಂಗಾಮಿ ನಾಯಕನಾಗಿ ಯಶಸ್ಸು ಕಂಡಿದ್ದ ರಹಾನೆ, ಬ್ಯಾಟಿಂಗ್ನಲ್ಲಿ ಮಾತ್ರ ಸಂಪೂರ್ಣ ವೈಫಲ್ಯವನ್ನೇ ಅನುಭವಿಸಿದ್ದಾರೆ.. ಮೆಲ್ಬರ್ನ್ ಟೆಸ್ಟ್ನಲ್ಲಿ ಶತಕ ಸಿಡಿಸಿದ್ದು ಬಿಟ್ರೆ, ಇನ್ನುಳಿದ ಪಂದ್ಯಗಳಲ್ಲಿ ರಹಾನೆಯ ಆಟ ನಡೆಯಲೇ ಇಲ್ಲ..! ಆಸಿಸ್ ಸರಣಿಯಲ್ಲಿ ರಹಾನೆ ಪಂದ್ಯ 04 ರನ್ 268 ಸರಾಸರಿ 38.28 ಶತಕ 01 ಆಸಿಸ್ ಸರಣಿಯಲ್ಲಿ ಸಾಧಾರಣ ಪ್ರದರ್ಶನ ಎನಿಸಿಕೊಂಡರೂ ತವರಿನಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಟೆಸ್ಟ್ ಸರಣಿಯಲ್ಲಿ ಹೀನಾಯ ಪ್ರದರ್ಶನವನ್ನ ತೋರಿದ್ದಾರೆ. ನಾಲ್ಕು ಟೆಸ್ಟ್ ಪಂದ್ಯಗಳಿಂದ 112 ರನ್ ಕಲೆಹಾಕಿದ್ದ ರಹಾನೆ, ಒಂದೇ ಒಂದು ಅರ್ಧಶತಕ ಬಿಟ್ಟರೆ, ಇನ್ನುಳಿದ ಯಾವುದೇ ಪಂದ್ಯಗಳಲ್ಲಿನ ಪ್ರದರ್ಶನ ಅಷ್ಟಕ್ಕಷ್ಟೇ ಆಗಿತ್ತು..! ಸದ್ಯ ರಹಾನೆಯ ಇನ್ಕನ್ಸಿಸ್ಟೆಂಟ್ ಬ್ಯಾಟಿಂಗ್ ಪರ್ಫಾಮೆನ್ಸ್ ಬಗ್ಗೆ, ಮಾಜಿ ಕ್ರಿಕೆಟಿಗ ಹಾಗೂ ಕೋಚ್ ವಿಜಯ್ ಭಾರದ್ವಾಜ್ ತುಟಿಬಿಚ್ಚಿದ್ದಾರೆ. ರಹಾನೆ ಒತ್ತಡದಲ್ಲಿದ್ದಾರೆ..! ಉಪ ನಾಯಕ ಅಜಿಂಕ್ಯಾ ರಹಾನೆ ಒತ್ತಡದಲ್ಲಿದ್ದಾರೆ. ದುರಾದೃಷ್ಟವಷಾತ್ ನಿರೀಕ್ಷೆ ತಲುಪುವಲ್ಲಿ ವಿಫಲರಾಗುತ್ತಿರುವ ರಹಾನೆ, ಸ್ಥಿರ ಪ್ರದರ್ಶನ ನೀಡಲು ಕಷ್ಟಪಡುತ್ತಿದ್ದಾರೆ. ಪೂಜಾರ ಸ್ಲೋ ರನ್ರೇಟ್ನಲ್ಲಿ ಬ್ಯಾಟಿಂಗ್ ನಡೆಸುತ್ತಿದ್ದಾಗ, ರಹಾನೆಯಿಂದ ನಿಧಾನಗತಿಯ ಬ್ಯಾಟಿಂಗ್ನ ಅಗತ್ಯತೆ ಇರುವುದಿಲ್ಲ. ಹಾಗಾಗಿ ರಹಾನೆ ಉತ್ತಮ ಸ್ಟ್ರೈಕ್ರೇಟ್ನಲ್ಲಿ ಬ್ಯಾಟಿಂಗ್ ನಡೆಸಬೇಕು. ವಿಜಯ್ ಭಾರದ್ವಾಜ್, ಮಾಜಿ ಕ್ರಿಕೆಟಿಗ 5 ವರ್ಷಗಳಿಂದ ರಹಾನೆ ಸಿಡಿಸಿದ್ದು ಬರೀ 4 ಶತಕ..! ಆಗೊಂದು ಹೀಗೊಂದು ಪಂದ್ಯದಲ್ಲಿ ಶತಕ ದಾಖಲಿಸುವ ರಹಾನೆ, ಶತಕ ಸಿಡಿಸಲು ಸುಮಾರು ಒಂದು ವರ್ಷಕ್ಕೂ ಹೆಚ್ಚು ಸಮಯವನ್ನೇ ತೆಗೆದುಕೊಳ್ಳುತ್ತಾರೆ. 2015ರಲ್ಲಿ 3 ಶತಕ ದಾಖಲಿಸಿದ್ದ ರಹಾನೆ, 2016ರ ಆರಂಭದಲ್ಲಿ 2 ಶತಕ ಬಾರಿಸಿದ್ದರು. 2017ರಲ್ಲಿ ಒಂದು ಶತಕ, ಮೂರು ಅರ್ಧಶತಕ ಹೊಡೆದಿದ್ದ ಮುಂಬೈಕರ್, 2019ರಲ್ಲಿ ಶತಕ ಸಿಡಿಸಲು 28 ಇನ್ನಿಂಗ್ಸ್ಗಳನ್ನ ತೆಗೆದುಕೊಂಡರು. 2020ರಲ್ಲಿ ಆಸಿಸ್ ಸರಣಿಯಲ್ಲಿ ಶತಕ ಸಿಡಿಸಿದ ರಹಾನೆ, ಈಗ ಮತ್ತೆ ಅದೇ ಹಾದಿಯಲ್ಲಿ ಸಾಗುತ್ತಿದ್ದಾರೆ. ಅಷ್ಟೇ ಯಾಕೆ..! ಅರ್ಧಶತಕವನ್ನೂ ದಾಖಲಿಸಲು ಪರದಾಡ್ತಿದ್ದಾರೆ. ಇಷ್ಟೇ ಅಲ್ಲ! ಸೇನಾ ರಾಷ್ಟ್ರಗಳಾದ ಸೌತ್ ಆಫ್ರಿಕಾ, ಇಂಗ್ಲೆಂಡ್, ನ್ಯೂಜಿಲೆಂಡ್, ಆಸ್ಟ್ರೇಲಿಯಾ ವಿರುದ್ಧ ರಹಾನೆ, 5 ವರ್ಷಗಳಿಂದ ರನ್ ಗಳಿಸಲು ಪರದಾಡುತ್ತಿದ್ದಾರೆ. ಇದು ಈಗ ತವರಿನಲ್ಲಿ ನಡೆದ ಇಂಗ್ಲೆಂಡ್ ವಿರುದ್ಧದ ಟೆಸ್ಟ್ ಸರಣಿಯಲ್ಲೂ ಪ್ರೂವ್ ಆಗಿದೆ. ಆದ್ರೀಗ ಇಂಗ್ಲೆಂಡ್ ಪ್ರವಾಸಕ್ಕೆ ಹೊರಟಿರುವ ರಹಾನೆಗೆ, ಇಂಗ್ಲೆಂಡ್ನ ಬೌನ್ಸಿ ಟ್ರ್ಯಾಕ್ಗಳು ಚಾಲೆಂಜ್ ಆಗಿವೆ. ಟೆಕ್ನಿಕಲಿ ಸಾಕಷ್ಟು ಸ್ಟ್ರಾಂಗ್ ಆಗಿರುವ ರಹಾನೆ, ಆಂಗ್ಲರ ನಾಡಲ್ಲಿ ಕನ್ಸಿಸ್ಟೆಂಟ್ ಪರ್ಫಾಮೆನ್ಸ್ ನೀಡಬೇಕಿದೆ. ಒಂದು ವೇಳೆ ರಹಾನೆ ಇನ್ಕನ್ಸಿಸ್ಟೆಂಟ್ ಫಾರ್ಮ್ ಮುಂದುವರೆದ್ರೆ, ಟೀಮ್ ಇಂಡಿಯಾ ಸಂಕಷ್ಟಕ್ಕೆ ಸಿಲುಕೋದ್ರಲ್ಲಿ, ಯಾವುದೇ ಅನುಮಾನ ಇಲ್ಲ.!! ರಹಾನೆ, ಮಧ್ಯಮ ಕ್ರಮಾಂಕದಲ್ಲಿ ಗಟ್ಟಿಯಾಗಿ ನೆಲೆಯೂರಲೇ ಬೇಕಾದ ಅನಿವಾರ್ಯತೆ ಎದುರಾಗಿದ್ದು, ಎಷ್ಟರ ಮಟ್ಟಿಗೆ ಹೋರಾಟ ನಡೆಸ್ತಾರೆ ಅನ್ನೋದು ಕಾದುನೋಡಬೇಕಷ್ಟೇ !!!